钦定古今图书集成/方舆汇编/边裔典/第062卷 > 梁
## 钦定古今图书集成/方舆汇编/边裔典/第062卷 > 梁

### 武帝天监元年镇西将军河南王吐谷浑休留代〈齐书作茂〉进号征西将军

按《梁书武帝本纪》云云。按《河南王传》，“河南王其先
出自鲜卑慕容氏。初，慕容奕洛干有二子，庶长曰吐
谷浑，嫡曰廆。洛干卒，廆嗣位，吐谷浑避之西徙，廆追
留之，而牛马皆西走，不肯还，因遂徙上陇，度枹罕，出
凉州西南，至赤水而居之。其地则张掖之南，陇西之
西，在河之南，故以为号。其界东至垒川，西邻于阗，北
接”高昌，东北通秦岭，方千里馀，盖古之流沙地焉。乏
草木，少水潦，四时恒有冰雪，唯六七月雨雹甚盛，若
晴则风飘沙砾，常蔽光景。其地有麦无谷。有青海，方
数百里，放牝马，其侧辄生駽，土人谓之“龙种”，故其国
多善马。有屋宇，杂以百子帐，即穹庐也。著小袖袍、小
口裤、大头长裙帽，女子披发为辫。其后吐谷浑孙叶
延，颇识书记，自谓曾祖奕洛干始封昌黎公，吾盖公
孙之子也。《礼》以王父字为国氏，因姓吐谷浑，亦为国
号。至其末孙阿豺，始受中国官爵。弟子慕延，宋元嘉
末又自号河南王。慕延死，从弟拾寅立，乃用书契，起
城池，筑宫殿，其小王并立宅，国中有佛法。拾寅死，子
易度侯立。易侯死，子休留代立。齐永明中，以代为使
持节、都督西秦河沙三州、镇西将军、护羌校尉、西秦
河二州刺史。梁兴进代为征西将军。

天监三年九月以河南王世子伏连筹为镇西将军
西秦河二州刺史河南王。

按：《梁书武帝本纪》云云。

天监十三年，伏连筹遣使来献。

按《梁书武帝本纪》。不载按《河南王本传》。“天监十三
年。遣使献金装玛瑙锺二口。又表于益州立九层佛
寺。诏许焉。”

天监十五年八月，河南王遣使献方物。

按《梁书武帝本纪》云云。按《河南王本传》，“十五年，又
遣使献赤舞龙驹及方物。其使或岁再三至，或再岁
一至。其地与益州邻，常通商贾，民慕其利，多往从之，
教其书记，为之辞译，稍桀黠矣。”

天监十六年三月，河南王遣使献方物。

按：《梁书武帝本纪》云云。

### 普通元年河南王遣使献方物

按：《梁书武帝本纪》云云。

普通七年三月，河南王遣使献方物。

按：《梁书武帝本纪》云云。

====中大通元年三月以河南王阿罗真为宁西将军西秦河沙三州刺史====按《梁书武帝本纪》云云。按《河南王本传》，“筹死，子阿
罗真立。大通三年，诏以为宁西将军、护羌校尉、西秦
河二州刺史。”

中大通二年四月以河南王佛辅为宁西将军西秦
河二州刺史。

按《梁书。武帝本纪》云云。按《河南王传》。“真死。子佛辅
袭爵位。其世子又遣使献白龙驹于皇太子。”

### 大同六年五月河南王遣使献马及方物

按：《梁书武帝本纪》云云。